ΓΡΑΠΤΗ ΕΡΩΤΗΣΗ E-3903/00

υποβολή: Erik Meijer (GUE/NGL) προς την Επιτροπή

(13 Δεκεμβρίου 2000)

Θέμα: Αλλοιώσεις του εγκεφάλου των παιδιών από νευροτοξικές ουσιές που χρησιμοποιούνται στη γεωργία ως φυτοϋγειονομικά προϊόντα

1. Γνωρίζει η Επιτροπή ότι η δράση των παρασιτοκτόνων που χρησιμοποιούνται στη γεωργία ως φυτοϋγειονομικά προϊόντα για την καλλιέργεια οπωροκηπευτικών, ενισχύεται όταν καταναλώνονται από τον άνθρωπο σε συνδυασμό με άλλες ουσίες, μέσω των εν λόγω οπωροκηπευτικών, καθώς και ότι η δράση τους στο νευρικό σύστημα του ανθρώπου μπορεί να διαταράξει την ανάπτυξη του εγκεφάλου;

2. Μπορεί να επιβεβαιώσει η Επιτροπή ότι η νομοθεσία που ισχύει σήμερα στην Ευρωπαϊκή Ένωση και η οποία ορίζει ανώτατες τιμές όσον αφοορά την παρουσία των εν λόγω νευροτοξικών στις τροφές βασίζεται στην επενέργεια εκάστης των ουσιών αυτών μεμονωμένα, αλλά δεν λαμβάνει επαρκώςπόψη τις παρενέργειες που μπορεί να έχει ο συνδυασμός πολλών εξ αυτών;

3. Μπορεί επίσης να επιβεβαιώσει η Επιτροπή ότι, αντίθετα προς την αμερικανική νομοθεσία που επιβάλλει αυστηρότερους κανόνες, η σημερινή κοινοτική νομοθεσία σχετικά με τις νευροτοξικές ουσίες δεν λαμβάνειπόψη το γεγονός ότι τα παιδιά είναι πιο ευάλωτα;

4. Μπορεί η Επιτροπή να επιβεβαιώσει τα αποτελέσματα των ερευνών που πραγματοποίησαν οι μεγάλες ολλανδικές οργανώσεις Consumentenbond και Stichting Natuur en milieu, σύμφωνα με τις οποίες τα ελληνικά και ιταλικά σταφύλια περιέχουν κατά μέσον όρο τέσσερις ή πέντε τύπους τοξικών ουσιών και μία νευροτοξική ουσία, γεγονός που, κατά τα μερικανικά πρότυπα, καθιστά το έν τρίτον των σταφυλιών αυτών ακατάλληλα προς κατανάλωση από παιδιά, πράγμα που ισχύει και για τα γαλλικά μήλα;

5. Ποιες ενέργειες προτίθεται να αναλάβει η Επιτροπή προκειμένου να εμποδίσει τη διάθεση στην αγορά οπωροκηπευτικών που περιέχουν νευροτοξικές ουσίες, έως ότου θεσπισθούν εντός της Ευρωπαϊκής Ένωσης κανόνες εξίσου αυστηροί με εκείνους που ισχύουν στις Ηνωμένες Πολιτείες;

(Πηγή: Consumentengids, 48o έτος, αριθ. 12, Δεκέμβριος 2000)

Απάντηση του κ. Byrne εξ ονόματος της Επιτροπής

(17 Απριλίου 2001)

Η Επιτροπή γνωρίζει ότι η κατανάλωση διαφόρων τροφίμων μπορεί να οδηγήσει στη σωρευτική πρόσληψη καταλοίπων αλλά θεωρεί ότι το ισχύον σύστημα αδειών για φυτοπροστατευτικά προϊόντα προβλέπει κατάλληλα περιθώρια ασφάλειας, ιδίως όταν συνδυάζεται με το συνεχή έλεγχο των πραγματικών τιμών καταλοίπων στα τρόφιμα.

Η Επιτροπή επιβεβαιώνει ότι το ισχύον κανονιστικό σύστημα για τα κατάλοιπα ζιζανιοκτόνων στα τρόφιμα βασίζεται κατά κανόνα στην εκτίμηση της απορρόφησης μεμονωμένων δραστικών ουσιών από όλες τις διατροφικές πηγές. Η Επιτροπή δεν συμφωνεί με τη γνώμη του Αξιότιμου Μέλους του Κοινοβουλίου ότι δεν λαμβάνονται επαρκώςπόψη οι επιπτώσεις του συνδυασμού διαφόρων ειδών τοξινών, εφόσον, όποτε είναι δυνατόν, χρησιμοποιούνται γιάυτό το σκοπό οι διαθέσιμες αποδεκτές μέθοδοι. Οι μέθοδοι αυτές επανεξετάζονται συνεχώς και η Επιτροπή ενθαρρύνει ενεργά τη βελτίωσή τους.

Η Επιτροπή δεν συμφωνεί με την άποψη του Αξιότιμου Μέλους του Κοινοβουλίου και μπορεί να διαβεβαιώσει ότι οι ευρωπαϊκοί κανόνες δεν είναι λιγότερο αυστηροί από τους αμερικάνικους. Στην εκτίμηση κινδύνου περιλαμβάνονται τόσο οι κίνδυνοι όσο και η έκθεση σε αυτούς και το γενικό επίπεδο προστασίας που προκύπτει καθορίζεται από την αυστηρότητα πουιοθετείται όταν συνδυάζονται και οι δύο παράμετροι αυτού τουπολογισμού. Αν και η αμερικάνικη εκτίμηση κινδύνων μπορεί, ενίοτε, να φαίνεται πιο αυστηρή από την ευρωπαϊκή, αυτό αντισταθμίζεται από πολύ αυστηρότερες ευρωπαϊκές εκτιμήσεις όσον αφορά την έκθεση. Η ειδική κατάσταση των παιδιών λαμβάνεται ιδιαιτέρωςπόψη από την Επιτροπή κατά τον καθορισμό των κανόνων σε αυτόν τον τομέα.

Η Επιτροπή δεν είχε πρόσβαση σε όλα τα δεδομένα και έτσι θα προτιμούσε να μην σχολιάσει την ολλανδική δημοσίευση Consumentenbond stichting Natuur en Milieu. Ωστόσο, η Επιτροπή γνωρίζει ότι εμπειρογνώμονες του ολλανδικού Υπουργείου Δημόσιας Υγείας, Ευημερίας και Αθλητισμού εξέτασαν αυτή τη δημοσίευση και έκριναν ότι τα συμπεράσματά της είναι παραπλανητικά και μη τεκμηριωμένα. Τα αποτελέσματα των εθνικών και κοινοτικών συντονισμένων προγραμμάτων ελέγχου για τα κατάλοιπα ζιζανιοκτόνων στα σιτηρά και στα οπωροκηπευτικά δείχνουν σταθερά ότι το 98 % των δειγμάτων που λαμβάνονται δεν περιέχουν κατάλοιπα πουπερβαίνουν τα κοινοτικά πρότυπα. Στις περιπτώσεις που σημειώνεταιπέρβαση των ανωτάτων ορίων καταλοίπων (σε ποσοστό παρόμοιο με το αμερικάνικο), οι εκτιμήσεις δείχνουν ότι δενπάρχει κίνδυνος για τηνγεία. Η Επιτροπή και τα κράτη μέλη καταβάλλουν κάθε δυνατή προσπάθεια για να μειώσουν αυτό τον αριθμό.

Τα κοινοτικά και εθνικά προγράμματα ελέγχου παρέχουν στοιχεία για την τήρηση των ανωτάτων ορίων καταλοίπων που χρησιμοποιούνται κατά την εφαρμογή της σχετικής νομοθεσίας. Επιπλέον, η Επιτροπή επεξεργάζεται εναρμονισμένες κατευθυντήριες γραμμές για να βελτιώσει περαιτέρω το σύστημα ανακοίνωσης εκ μέρους των κρατών μελών των περιπτώσεων παράβασης που αφορούν τα ανώτατα όρια καταλοίπων ζιζανιοκτόνων τα τρόφιμα φυτικής προέλευσης με ένα ταχύ σύστημα έγκαιρης προειδοποίησης. Έτσι θα καταστεί δυνατό να λαμβάνονται μέτρα σε πιο γερές βάσεις και ότι παρέχεται προστασία σε όλους τους καταναλωτές στην Κοινότητα στο ίδιο επίπεδο.